Bakı Futbol Liqası

Bakı Futbol Liqası — Azərbaycanda 8x8 formatında həvəskar futbol komandalarının çıxış etdiyi ən böyük liqadır. Ölkədə bu formatı ilk dəfə olaraq BFL tanıtmışdır və futbolsevərlər tərəfindən ən yaxşı həvəskar liqa kimi qiymətləndirilir.

 Tarixi 
Bakı Futbol Liqası 2016-cı ildə təsis edilmişdir. Qurum AFFA tərəfindən tanınır və dəstəklənir.

BFL-in ilk mövsümünün (2017/18) püşkatma mərasimi 28 sentyabr 2017-ci ildə baş tutub. Ümumilikdə 135 oyunun keçirildiyi mövsümün sonunda "İdman Azərbaycan" komandası BFL 2017/18-ci il mövsümünün çempionluq kubokunu başı üzərinə qaldırmışdır. Azərbaycanda həvəskar futbolçular üçün ilk olaraq komanda BFL tərəfindən həvəskarlar arasında keçirilən dünya çempionatına, "Continental Football League 2018"ə ölkəmizi təmsil etməyə göndərilmişdir.

2018/19-cu il mövsümünün püşkatma mərasimi isə 25 sentyabr 2018-ci ildə "Excelsior Hotel"də keçirilmişdir. Stabil və baxımlı çıxışı ilə yadda qalan "Uğur FK" komandası "Sirena Motors", "Seniors", "Kristal R&R", "Mübariz FK" kimi kollektivlərin iştirak etdiyi mövsümdə qızıl medallara yiyələndi və çempion kimi 10 000 AZN pul vəsaiti ilə mükafatlandırıldı.

2019/20-ci il mövsümü ilə birlikdə daha güclü və adını futbol tarixinə yazmaq istəyən əzmkar komandalar BFL adı altında bir araya gəldilər. Oyunlara ölkənin ayrı-ayrı bölgələrindən komandaların gəlməsi qarşılaşmalara olan marağı daha da artırdı.
Bütün dünyanı bürüyən "Covid-19" pandemiyası və karantin rejimi ilə əlaqədər 2019/20-ci il mövsümü yarım-final mərhələsinin ilk oyunlarından sonra qeyri-müəyyən müddətə təxirə salındı. Torpaqlarımızın işğaldan azad olunması uğrunda gedən Vətən müharibəsində dəstəkləri ilə hərbçilərimizin yanında olan BFL Füzuli şəhərinin işğaldan azad olunması münasibətilə həmin gün yarım-final mərhələsinin iştirakçısı olan "Füzuli FK" komandasını 2019/20-ci il mövsümünün çempionu elan etdi. BFL rəhbərliyi və yarım-final mərhələsinin digər iştirakçıları olan "Aslan FK" (Astara), "Əmirli Tovuz" (Tovuz), "Baku FC" (Bakı) komandalarından gələn bu jest futbol ictimaiyyəti tərəfindən yüksək qiymətləndirildi.

 Komandalar 
 Komandalar  Komandalar İdman Azərbaycan  Uğur FK Beerbaşa Sirena Motors Kristal Abşeron MuğanBank AtaBank Seniors Mr. Fix Advokat Armada FK Astaraçay Bakı FK Gənclik İK Captain Cargo  Avengers FutbolPlanet  Mübariz FK Vətən  Sintra AZE FC Forever Young Piramida FC Baku  Füzuli FK Borçalı FK Əmirli Tovuz AgroSport Çağırğan FK Lökbatan FK Tornado FK Army United Alliance FK Göytürk FK Balaxanı FK

 Mükafatlar 
Bakı Futbol Liqası ölkədə həvəskarlar arasında dünya çempionatına vəsiqə verən ilk qurumdur.http://www.idmantv.az/readnews.php?id=22347 Bundan başqa mövsümün qalibi olmuş komandaya 10.000 AZN pul mükafatı verilir.

 CFL 
"Continental Footbal League" dünyanın müxtəlif ölkələrinin ən böyük həvəskar futbol liqalarının çempionlarının mübarizə apardığı turnirdir. Ölkəmizdən "CFL"də iştirak etmək üçün yalnız "BFL"ə lisenziya verilib.

Azərbaycan ilə yanaşı "CFL"də iştirak edən digər ölkələr aşağıdakılardır:
 Ölkələr  Ölkələr  Ölkələr  Ölkələr Braziliya  Yaponiya  Belçika  İsveç Türkiyə  İspaniya  İtaliya  Fransa Portuqaliya  Xorvatiya  Çili  Qazaxıstan İsrail  İsveçrə  Hindistan  Belarusiya Tunis  Əlcəzair  Slovakiya  Suriya Rumuniya  Rusiya  Bolqarıstan  Finlandiya Almaniya  Sloveniya  Meksika  Keniya

 Xeyriyyə tədbirləri 
Bakı Futbol Liqası mütəmadi olaraq xeyriyyə tədbirləri ilə yadda qalır.https://www.offsideplus.az/liqalar/digər/1672-bakı-futbol-liqası-uşaqları-sevindirdi Novruz bayramı ərəfəsində valideyn himayəsindən məhrum olmuş uşaqları stadiona dəvət edən BFL rəhbərliyi futbolçulara da xüsusi anlar yaşadıb. Peşəkar futbolda olduğu kimi meydana uşaqlarla çıxan futbolçular "Uşaqlar bizim gələcəyimizdir" şüarı altında pankart açıblar. Daha sonra BFL tərəfindən uşaqlara müxtəlif hədiyyələr təqdim olunub.

 AFFA və BFL 
Bakı Futbol Liqası AFFA tərəfindən dəstəklənir. "AFFA" BFL-in ölkədə həvəskar futbola töhfəsini, futbolun inkişafı və həvəskarların xəyallarındakı səviyyəyə gəlməsindəki rolunu, ölkəmizin xaricdə "BFL" timsalında təmsil olunmasını və bir çox yeniliklərlə bağlı bütün imkanlarını səfərbər etməsini yüksək qiymətləndirir. Oyunları AFFA-nın hakimlər briqadası idarə edir. Hakimlərin idarəçiliyi birbaşa olaraq nəzarətdədir.

 İstinadlar 

Kateqoriya:Azərbaycanda futbol